
ОСНОВНОМ СУДУ У ТРЕБИЊУ   

	Окружно јавно тужилаштво у Требињу на основу члана 43. став 2. тачка ж) и чланова 241. и 242. Закона о кривичном поступку Републике Српске („Службени гласник Републике Српске“, број: 53/12, 91/17, 66/18 и 15/21), у даљем тексту: ЗКП РС, подиже:


О П Т У Ж Н И Ц У

	ПРОТИВ:

	Што је:

	Дана 30.07.2025. године, око 16,30 часова, у мјесту Брод на Дрини, општина Фоча, у просторијама Поштанског центра Фоча, општеопасним средством изазвао опасност за живот људи, тако што је дана 30.07.2025. године у Поштанском центру Требиње на шалтеру „Шалтер 2“ предао једну картонску кутију са натписом „HATSAN“, Serious.solid“, „hatsan.com.tr I hatsanUSA.com“, која пошиљка је упућена примаоцу С. М., Горажде у којој кутији се налазила ваздушна пушка .....“, а ради се о оружју из категорије „Д“ члана 7. став 1. тачка 4. Закона о оружју и муницији Републике Српске („Службени гласник Републике Српске“, број: 26/16, 18/17 и 31/18), коју пушку је претходно обмотана плавом мајицом кратких рукава и црном поткошуљом, а у цијеви поменуте пушке се налазила дијабола – пројектил, а осумњичени  је знао да се ради о ваздушној пушци, да је оставио пројектил у цијеви, није предузео мјере да спријечи опаљење, послао је такву пушку путем транспорта гдје је било реално очекивати помијерање и претовар, пошиљка је упућена путем „Брзе поште“ Поште Српске, Радне јединице за поштански саобраћај Требиње, а након што је у Поштанском центру Фоча, који се налази у мјесту Брод на Дрини, општина Фоча, приликом претовара пошиљки, разврставања пошиљки, а након помијерања поменутог пакета дошло је до опаљења ваздушне пушке која се налазила у том пакету, након опаљења оштећени С.Н., радник Брзе поште је дијаболом погођен у предјелу скочног зглоба лијеве ноге, на који начин је задобио лаку тјелесну повреду у виду устрјелине на унутрашњем глежњу лијевог стопала пречника око 3 мм која не оштећује неуроваскуларне структуре, нити ремети функцију скочног зглоба, осумњичени је према својим личним својствима био дужан и могао бити свјестан те могућности, обзиром да се оружје приликом преношења мора превозити без муниицје. 

	Дакле, из нехата, општеопасним средством изазвао опасност по живот људи. 

	Чиме да је починио кривично дјело Изазивање опште опасности из члана 394. став 4. у вези са ставом 1. Кривичног законика Републике Српске. 

